આ ઘટના બાદ કાળુ દુકાન બંધ કરીને ત્રણેક મહિના માટે વતન મધ્ય પ્રદેશ જતો રહ્યો હતો. દરમિયાન આજે સવારે સુરેશભાઈ બાજુની કરિયાણાની દુકાને નાળીયેર લેવા ઉભા હતા ત્યારે કાળુ તેમની પાછળ આવીને ઉભો રહી ગયો હતો. કાળુએ સુરેશભાઈને કેમ છો શેઠ? કહેતા સુરેશભાઈ મજામાં કહી નાળીયેર લેવામાં વ્યસ્ત થયા હતા. આ સમયે કાળુએ હથિયાર કાઢી ખભાના ભાગ નીચે બંદૂકનું નાળચુ મુકીને એક રાઉન્ડ ફાયરીંગ કર્યું હતુ. ઓચિંતા ગોળી વાગતા સુરેશભાઈ ત્યાંજ ફસડાઈ પડ્યા હતા અને ગોળીબારનો અવાજ સાંભળીને આસપાસના લોકો દોડી આવ્યાં હતા. જ્યારે કાળુ પંડીત લોકો આવે તે પહેલા બંદૂક લઈને ભાગી ગયો હતો.